Toshkentning Sebzor ko‘chasida mikroavtobus yondi (foto)

28-avgust kuni soat 16:55 atrofida Shayxontohur tumani, Sebzor ko‘chasida “Mirkamol Trans Servis” MChJga tegishli “Gazel” mikroavtobusida yong‘in kelib chiqdi. Bu haqda IIBB matbuot xizmati ma’lum qildi.

Hodisa oqibatida qurbonlar va jarohatlanganlar yo‘q.
Alangalanish payti texnik ta’mir uchun olib ketilayotgan mikroavtobus salonida faqat 39 yoshli haydovchi Umidjon R. bo‘lgan.
Yong‘in kelib chiqishiga avtomobil elektr tizimidagi qisqa tutashuv sabab bo‘lgani taxmin qilinmoqda.